Virallinen lehti nro C 182 , 28/06/1999 s. 0043



KIRJALLINEN KYSYMYS E-3093/98 esittäjä(t): Miguel Arias Cañete (PPE) komissiolle (16. lokakuuta 1998) Aihe: Oliiviöljyn tuonnin verotus Italiassa Italian parlamentti on hyväksynyt hiljattain lain 313/98, jonka 4 artiklan 1 kohdassa säädetään, että Italian tullin on tarkastettava Italiaan tuotu oliiviöljy (myös yhteisön alueelta), ja tästä koituvat maksut sälytetään tuojien harteille. Tämä toimenpide on yhteisöstä tuotavan tuotteen epäsuoraa verottamista, mikä selkeästi haittaa oliiviöljyn tuontia muista yhteisön jäsenvaltioista sekä tavaroiden vapaan liikkumisen estämistä. Laki on tullut voimaan tämän vuoden elokuun 30. päivänä. Mihin kiireellisiin toimiin komissio aikoo ryhtyä turvatakseen tavaroiden vapaan liikkuvuuden tässä konkreettisessa tapauksessa sekä kumotakseen Italian säätämän lain, joka rikkoo tätä vapautta? Komission jäsenen Franz Fischlerinkomission puolesta antama vastaus (12. marraskuuta 1998) Komissiolle oli ilmoitettu Italian parlamentissa käydystä keskustelusta, jossa käsiteltiin oliiviöljyn merkintää koskevaa lakiehdotusta. Koska komissio arvioi ehdotuksen luettuaan, että se kuuluu teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 83/189/ETY muuttamisesta 22 päivänä maaliskuuta 1988 annetun neuvoston direktiivin 88/182/ETY(1), joka on kodifioitu teknisiä normeja koskevalla direktiivillä 98/34/EY(2), soveltamisalaan, Italian hallitusta pyydettiin antamaan ehdotus tiedoksi muodollisesti etukäteen. Tiedoksianto suoritettiin 4. toukokuuta 1998. Direktiivin 9 artiklan 1 kohdan nojalla tiedoksiantoa seuraa kolmen kuukauden pituinen lykkäysajanjakso, joka päättyi 5. elokuuta 1998. Sen jälkeen, kun Italian lakiehdotuksesta oli ilmoitettu muille 14 jäsenvaltiolle direktiivin 8 artiklan mukaisesti 4. elokuuta 1998, kaksi jäsenvaltiota antoi sitä koskevan yksityiskohtaisen lausunnon direktiivin 9 artiklan 2 kohdan mukaisesti, ja tästä alkoi siten kolmen kuukauden lykkäysajanjakso, joka päättyi 5. marraskuuta 1998. Komissio ilmoitti 23. heinäkuuta 1998 Italialle direktiivin 9 artiklan 3 kohdan nojalla aikeestaan ehdottaa tai antaa aiheesta oikeudellisia toimenpiteitä. Saman artiklan nojalla tämä tiedonanto pidensi lykkäysaikaa 12 kuukaudeksi eli 4. päivään toukokuuta 1999 asti. Komissio on useaan otteeseen varoittanut Italiaa siitä, että lain hyväksyminen olisi sen tiedoksiantamista ja direktiivissä säädetyn menettelyn täytäntöönpanoa seuranneista lykkäyksistä huolimatta ollut rikkomus, ja jos laki olisi kaikesta huolimatta hyväksytty, se olisi ollut mitätön kolmansiin nähden, kuten Euroopan yhteisöjen tuomioistuin on todennut asiassa CIA/Securitel 30. huhtikuuta 1996 antamassaan tuomiossa. Lisäksi tämänsisältöinen lausunto ilmestyy järjestelmällisesti komission saamien ja säännöllisesti virallisessa lehdessä julkaistujen tiedoksiantoluetteloiden lopussa(3). Lain mitättömyys koskee myös säädöstä, johon parlamentin jäsen nimenomaisesti viittaa. Huolimatta edellä esitetystä laki on hyväksytty ja julkaistu. Tässä tilanteessa komissio on päättänyt aloittaa kiireellisessä järjestyksessä jäsenyysvelvoitteen noudattamatta jättämistä koskevan menettelyn Italiaa vastaan siltä osin, kuin asia koskee teknisistä normeista annetun direktiivin rikkomista. Päätös hyväksyttiin 30. syyskuuta 1998; asiasta julkaistiin samaan aikaan lehdistötiedote. Varoitus annettiin tiedoksi 8. lokakuuta 1998, ja vastauksen määräaika oli 15 päivää. (1) EYVL C 81, 26.3.1988. (2) EYVL L 204, 21.7.1998. (3) EYVL C 177, 10.6.1998.